**ΑΠΟΣΠΑΣΜΑ**

Από το πρακτικό της αριθμ.2021-5ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **25**

****ΘΕΜΑ:** Συζήτηση σχετικά με έκδοση ψηφίσματος για την κλιμάκωση της αυθαίρετης αστυνομικής βίας σε ολόκληρη τη χώρα.**

Στη Λιβαδειά σήμερα την 17η Μαρτίου 2021, ημέρα Τετάρτη και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **πραγματοποιήθηκε**  **με τηλεδιάσκεψη**   κατ ΄εφαρμογή  **τ**ης παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού»**, και ύστερα από την από  **4085/12-3-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της διακοπείσας συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 |  Γαλανός Κων/νος  |
|  |  Μητάς Αλέξανδρος | 2 | Πούλος Ευάγγελος |
|  | Τζεσμετζής Εμμανουήλ  | 3 | Τζουβάρας Νικόλαος |
|  | Δήμου Ιωάννης  | 4 | Φορτώσης Αθανάσιος  |
|  | Αποστόλου Ιωάννης | 5 | Παπαϊωάννου Λουκάς  |
|  | Σάκκος Μάριος  | 6 | Μπαρμπέρης Νικόλαος |
|  | Νταντούμη Ιωάννα  | 7 | Χέβα Αθανασία (Νάνσυ) |
|  | Καράβα Χρυσοβαλάντου Βασιλική (Βάλια)  | 8 | Σπυρόπουλος Δημοσθένης |
|  | Μερτζάνης Κων/νος  |  | Οι οποίοι δεν παρευρέθησαν αν και κλήθηκαν νόμιμα |
|  | Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Πούλου Παναγιού (Γιώτα)  |  |  |
|  | Καπλάνης Κων/νος  |  |  |
|  | Τόλιας Δημήτριος  |  |  |
|  |  Καράλης Χρήστος  |   |  |
|  | Κοτσικώνας Επαμεινώνδας   |  |  |
|  | Αρκουμάνης Πέτρος  |  |  |
|  | Μπράλιος Νικόλαος  |  |  |
| 1.
 | Γερονικολού Λαμπρινή  |  |  |
| 1.
 | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Πλιακοστάμος Κων/νος  |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |

 Παρόντες στη συνεδρίαση ήταν και οι προσκληθέντες Πρόεδροι των Κοινοτήτων 1) Κορωνείας κ. Φουντάς, 2) Αγίου Γεωργίου κ. Μίχος Αθανάσιος 3) Λεβαδέων κα. Γκικοποόλου Μαρία 4) Προφήτη Ηλία κα Παπαδά Αγγελική 5)Χαιρωνείας κ. Καρανάσος Αθανάσιος 6) Στουρνάρας Παναγιώτης.

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Πριν την έναρξη της συνεδρίασης του Δημοτικού Συμβουλίου ζήτησε το λόγο η επικεφαλής της δημοτικής παράταξης “ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ” κα Πούλου, για να θέσει προς συζήτηση ως εκτός ημερήσιας διάταξης θέμα ψήφισμα για την κλιμάκωση της αυθαίρετης αστυνομικής βίας σε ολόκληρη τη χώρα **,** προκειμένου αυτό να συζητηθεί ως κατεπείγον .

**Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

Ο Πρόεδρος του Δημοτικού Συμβουλίου έδωσε το λόγο στην κα. Πούλου η οποία είπε, ότι με αφορμή τα ολοένα και συχνότερα φαινόμενα αστυνομικής αυθαιρεσίας τα οποία αποτελούν πρόκληση για την κοινωνία που ήδη βράζει από τις οικονομικές και ψυχολογικές επιπτώσεις της πανδημίας με αποκορύφωμα τον αναίτιο ξυλοδαρμό από αστυνομικούς των συμπολιτών μας που βρίσκονταν στην πλατεία της Νέας Σμύρνης την Κυριακή 7/3 , πρέπει το Δημοτικό Συμβούλιο να προβεί στην έκδοση ψηφίσματος στήριξής τους

 Κατόπιν των ανωτέρω ζήτησε από το σώμα την άμεση έκδοση ψηφίσματος .

 Με ομόφωνη απόφασή του το Δημοτικό Συμβούλιο δέχθηκε το κατεπείγον του θέματος και την συζήτησή του ως τελευταίο θέμα της ημερήσιας διάταξης.

Στη συνέχεια η κα. Πούλου ανέγνωσε το παρακάτω ψήφισμα

Πλήγμα για τη Δημοκρατία αποτελεί η κλιμάκωση της αυθαίρετης αστυνομικής βίας σε ολόκληρη τη χώρα, υπό το πρόσχημα ελέγχων για την τήρηση των υγειονομικών μέτρων, με αποκορύφωμα τον αναίτιο ξυλοδαρμό από αστυνομικούς των συμπολιτών μας που βρίσκονταν στην πλατεία της Νέας Σμύρνης την Κυριακή 7/3.

Τα ολοένα και συχνότερα φαινόμενα αστυνομικής αυθαιρεσίας αποτελούν πρόκληση για την κοινωνία που ήδη βράζει από τις οικονομικές και ψυχολογικές επιπτώσεις της πανδημίας.

Οι αρμόδιοι φορείς οφείλουν να σταματήσουν να ενοχοποιούν τους πολίτες για την έξαρση της πανδημίας, αλλά αντίθετα να προστατεύσουν τα ανθρώπινα και δημοκρατικά δικαιώματα και να διασφαλίσουν την έννομη τάξη και την κοινωνική ειρήνη.

Καταδικάζουμε τις πρακτικές καταστολής, οι οποίες κλιμακώνουν την ένταση και πυροδοτούν ακραίες αντιδράσεις, όπως εκείνη του επικίνδυνου τραυματισμού του αστυνομικού.

Η αυξανόμενη αυθαιρεσία της αστυνομίας και ο εκφοβισμός των πολιτών οδηγούν σε μεγαλύτερο διχασμό την κοινωνία και την αποπροσανατολίζουν, ακριβώς τη στιγμή που η δημόσια υγεία χρήζει προστασίας πιο πολύ από ποτέ.

Εκφράζουμε την αποστροφή μας για αυτές τις αντιδημοκρατικές πρακτικές που δεν τιμούν τον ρόλο του αστυνομικού σώματος και πλήττουν το κράτος δικαίου.

Ζητάμε την ταχεία απόδοση ευθυνών σε όσους τους αναλογούν.

- Λαμβάνοντας το λόγο *ο* επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Κοτσικώνας Επαμεινώνδας είπε ότι σε γενικές γραμμές συμφωνεί με το σχετικό ψήφισμα.

Ο επικεφαλής της παράταξης «ΑΛΛΑΖΟΥΜΕ ΣΕΛΙΔΑ» κ. Καραμάνης Δημήτριος δήλωσε ότι δεν συμφωνεί με το κείμενο του ψηφίσματος και ζήτησε να διαμορφωθεί και να προστεθεί η φράση «η βία» από όπου και αν προέρχεται .

Ακολούθως ο κ. Δήμαρχος εξέφρασε την ίδια άποψη και είπε ότι καταδικάζει τη βία από όπου και αν προέρχεται , αν αυτό είναι η ουσία του ψηφίσματος και αν αυτό είναι η ουσία του ψηφίσματος θα το ψηφίσει.

 Κατόπιν ο Πρόεδρος κάλεσε τα μέλη του Δημοτικού Συμβουλίου να ψηφίσουν σχετικά .

Υπέρ ψήφισαν οι δημοτικοί σύμβουλοι κ.κ 1) Πούλου Γιώτα 2) Τόλιας Δημήτριος, 3) Καπλάνης Κων/νος, 4) Καραλής Χρήστος.5) Κοτσικώνας Επαμεινώνδας, 6) Αρκουμάνης Πέτρος, 7) Τσιφής Δημήτριος ,8) Γερονικολού Λαμπρινή, 9) Αλεξίου Λουκάς, 10) Μπράλιος Νικόλαος.

Κατά ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Τσεσμετζής Εμμανουήλ, 3). Σαγιάννης Μιχαήλ, 4) Σάκκος Μάριος,5) Αποστόλου Ιωάννης, 6) Καράβα Χρυσοβαλάντου, 7) Νταντούμη Ιωάννα, 8) Μερτζάνης Κων/νος ,9) Μητάς Αλέξανδρος, 10)Δήμου Ιωάννης, 11) Γιαννακόπουλος Βρασίδας, 12)Καραμάνης Δημήτριος, 13) Πλιακοστάμος Κων/νος, 14) Τουμαράς Βασίλειος,15) Κατής Χαράλαμπος

Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* το ψήφισμα
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Απορρίπτει την έκδοση του ψηφίσματος που κατέθεσε η επικεφαλής της δημοτικής παράταξης “ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ” με θέμα την κλιμάκωση της αυθαίρετης αστυνομικής βίας σε ολόκληρη τη χώρα**

Κατά ψήφισαν οι δημοτικοί σύμβουλοι κ.κ 1) Πούλου Γιώτα 2) Τόλιας Δημήτριος, 3) Καπλάνης Κων/νος, 4) Καραλής Χρήστος.5) Κοτσικώνας Επαμεινώνδας, 6) Αρκουμάνης Πέτρος, 7) Τσιφής Δημήτριος ,8) Γερονικολού Λαμπρινή, 9) Αλεξίου Λουκάς, 10) Μπράλιος Νικόλαος.

**Η απόφαση πήρε τον αριθμό 25**

 **Ο Πρόεδρος του Δ.Σ**

 **Μητάς Αλέξανδρος**

|  |  |  |
| --- | --- | --- |
|  |  **ΤΑ ΜΕΛΗ** |  ΠΙΣΤΟ ΑΠΟΣΠΑΣΜΑ |
| 1 | Καλογρηάς Αθανάσιος |  |
| 2 | Τζεσμετζής Εμμανουήλ  |  Λιβαδειά αυθημερόν  |
| 3 | Δήμου Ιωάννης  |  Ο Δήμαρχος Λεβαδέων |
| 4 | Αποστόλου Ιωάννης |  |
| 5 | Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 | Νταντούμη Ιωάννα  |   |
| 7 | Καράβα Χρυσοβαλάντου Βασιλική (Βάλια)  |  |
| 8 | Μερτζάνης Κων/νος  |  |
| 9 | Γιαννακόπουλος Βρασίδας  |  |
| 10 | Σαγιάννης Μιχαήλ  |  |
| 11 | Πούλου Παναγιού (Γιώτα)  |  |
| 12 | Καπλάνης Κων/νος  |  |
| 13 | Τόλιας Δημήτριος  |  |
| 14 |  Καράλης Χρήστος  |  |
| 15 | Κοτσικώνας Επαμεινώνδας   |  |
| 16 | Αρκουμάνης Πέτρος |  |
| 17 | Μπράλιος Νικόλαος  |  |
| 18 | Γερονικολού Λαμπρινή  |  |
| 19 | Τσιφής Δημήτριος |  |
| 20 | Αλεξίου Λουκάς |  |
| 21 | Καραμάνης Δημήτριος |  |
| 22 | Πλιακοστάμος Κων/νος |  |
| 23 | Τουμαράς Βασίλειος |  |
| 24 | Κατής Χαράλαμπος |  |
|  |  |  |